पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में कोरोना से बिगड़ते हालात को देखते हुए बुधवार को सरकार ने 4 दिन का लॉकडाउन बढ़ा दिया। अब प्रदेश में सोमवार सुबह 7 बजे तक लॉकडाउन रहेगा। दो दिन पहले सरकार ने गुरुवार सुबह 7 बजे तक के लिए लॉकडाउन घोषित किया था। बीते एक हफ्ते से प्रदेश में हर रोज औसतन 25-30 हजार नए केस मिल रहे हैं। गंभीर चिंता की बात यह है कि मौत का आंकड़ा कम नहीं हो रहा है।
अब जरूरी सामान का ट्रांसपोर्टेशन ई-पास से होगा
लॉकडाउन के बीच सरकार ने नई गाइडलाइन जारी की है। अब जरूरी सामान की आवाजाही के लिए ई-पास जारी होगा। इन सामानों की सप्लाई करने वाली संस्थाओं को भी पास लेना होगा। आम लोग भी इलाज के लिए ई-पास ले सकते हैं। इसके लिए rahat.up.nic.in पर जाना होगा। इसके बाद rahat.up.nic/epass पर जाकर आवेदन भरना होगा। जरूरी सामान न मिले तो मुख्यमंत्री हेल्पनंबर 1076 पर शिकायत कर सकते हैं।
सरकारी रिकॉर्ड के मुताबिक 24 घंटे में 352 लोगों की मौत
प्रदेश में 2.73 लाख कोरोना मरीजों का इलाज चल रहा है। पिछले 24 घंटे में 25,858 कोरोना संक्रमित मिले, जबकि 352 लोगों की मौत हुई। लखनऊ में कोरोना के केस में गिरावट आई है। 24 घंटे में यहां 5,079 लोग डिस्चार्ज हुए हैं। 2,407 नए केस मिले और 22 लोगों की मौत हुई है। जब से संक्रमण शुरू हुआ, तब से लेकर अब तक राज्य में 13.68 लाख संक्रमित मिल चुके हैं। इनमें से करीब 10.82 लाख मरीज ठीक हो चुके हैं। 13,798 संक्रमितों ने इस महामारी से जान गंवाई है।
प्रदेश में 7 दिन में 2.15 लाख से ज्यादा नए मरीज मिले
उत्तर प्रदेश एक्टिव केस में देश में चौथे नंबर पर
देशभर में एक्टिव केसों की संख्या के अनुसार उत्तर प्रदेश चौथे नंबर पर आता है। सबसे ज्यादा केस महाराष्ट्र में 6.41 लाख हैं, जबकि दूसरे नंबर पर कर्नाटक (4.64 लाख), तीसरे नंबर पर केरल (3.57 लाख) और चौथे नंबर पर उत्तर प्रदेश (2.73) है।
प्रदेश में पांच बड़े शहरों की स्थिति
एटा के SP की मौत, एक हफ्ते पहले भाई की भी हुई थी मौत
बुधवार सुबह एटा जिले में SP क्राइम राहुल कुमार की कोरोना से मौत हो गई। वे पंचायत चुनाव के दौरान संक्रमित होने के बाद होम आइसोलेशन में थे। डॉक्टरों की निगरानी में घर पर ही उनका इलाज चल रहा था। बताया जा रहा है कि वे सुबह एक्सरसाइज कर रहे थे, तभी गिर पड़े। उन्हें जिला अस्पताल लाया गया। जहां डॉक्टरों ने मृत घोषित कर दिया। एक हफ्ते पहले उनके भाई की भी कोरोना के चलते मौत हो गई थी।
उधर, गोंडा जिले में महिला अस्पताल के CMS डॉक्टर एपी मिश्रा की बुधवार को मौत हो गई। वे एक महीने पहले कोरोना से संक्रमित हुए थे। उनका लखनऊ के PGI में इलाज चल रहा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva bho_Deva awa_Deva hin_Deva hin_Deva hin_Deva hin_Deva zho_Hant eng_Latn